9. ΝΟΜΟΣ 2170 της 13/16 Απρ. 1920 Περί τροποποιήσεως του Νόμ. 928 «περί οργανισμού της τελωνιακής υπηρεσίας». Άρθρ.1.-(Τροποποιούνται τα εδάφ. β΄, γ΄, δ΄ και ς΄ του άρθρ. 2 του Νόμ. 928). Άρθρ.2.-1.Εις τον κλάδον της τελωνιακής υπηρεσίας συμπεριλαμβάνεται και το προσωπικόν των τελωνιακών  ταμείων και η υπηρεσία εις θέσιν τελωνιακού ταμίου και γραμματέως τελωνιακού ταμείου εξομοιούται προς την των ομοιοβάθμων τελωνιακών υπαλλήλων. 2.Οι εν υπηρεσία κατά την ισχύν του παρόντος τελωνιακοί Ταμίαι και Γραμματείς τελωνιακών ταμείων λαμβάνουσι την σειράν αρχαιότητος αυτών μεταξύ των λοιπών ομοιοβάθμων των τελωνιακών υπαλλήλων και τοποθετούνται εις αντιστοίχους προς τον βαθμόν ον κέκτηνται θέσεις ή μετατίθενται εις ισοβάθμους θέσεις των Επαρχιακών Ταμείων. 3.Ο μηνιαίος μισθός των τελωνιακών ταμιών και των Γραμματέων τελωνιακών ταμείων εξομοιούται εφεξής προς τον μισθόν των ομοιοβάθμων των τελωνιακών υπαλλήλων, ως και το ποσόν της εγγυήσεως αυτών. 4.Η θέσις του τελωνιακού Γραμματέως Δ΄ τάξεως καταργείται. Αι συνεστημέναι τοιαύται λογίζονται ως θέσεις τελωνιακών γραμματέων Γ΄ τάξεως, οι δε υπηρετούντες τελωνιακοί Γραμματείς Δ΄ τάξεως μετονομάζονται αυτοδικαίως τελωνιακοί Γραμματείς Γ΄ τάξεως. Άρθρ.3.-Ο Νόμ. 1166 «περί συστάσεως Τελωνιακής Αστυνομίας», του οποίου η ισχύς ανεστάλη δια του Νόμ. 1595, δύναται εν όλω ή κατά τμήματα να τεθή εκ νέου εν ισχύϊ δια Β.Δ/τος, προτάσει του Υπουργικού Συμβουλίου εκδοθησομένου. Κατά τον αυτόν τρόπον δύνανται να μεταβληθώσιν ή να τροποποιηθώσιν οιαιδήποτε διατάξεις του μνησθέντος Νόμ. 1166 καθώς και των Νομ. 1595 και 1902 προς τον σκοπόν να αποτελεσθή πλήρες σύστημα οργανώσεως της Τελωνιακής Αστυνομίας του Κράτους. Άρθρ.4.-Καταργούνται: Το ζ΄ εδάφ. της παρ. 1 του άρθρ. 2 του Νόμ. 928 και η΄ εδάφιον του αυτού άρθρου και παραγράφου, ως ετροποποιήθη δια του άρθρ. 1 του Νόμ. 1566. Το δ΄ εδάφιον του άρθρ. 6 του Νόμ. 928, ως ετροποποιήθη δια του άρθρ. 2 του Νόμ. 1566. Τα ε΄ και ς΄ εδάφια του άρθρ. 6 του Νόμ. 928. Άρθρ.5.-(Τροποποιείται το άρθρ. 29 Νόμ. 505/1914, τόμ. 24). Σελ. 8 Άρθρ.6.-(Μεταβατικαί διατάξεις). Άρθρ.7.-(Συνιστώνται Οικον. Εφορίαι εν Δομοκώ και Λαυρίω. Βλ. ήδη τόμ. 24). Άρθρ.8.-(Μεταβατικαί διατάξεις) Άρθρ.9.(Τροποποιείται το άρθρ. 5 του Νόμ. ΒΦΙΘ΄/1898, τόμ. 26 σελ. 106). 